Yu Dabao. Yu Dabao () (1988-yil 18-aprelda tugʻilgan) — xitoylik professional futbolchi, hozirda Xitoy Superligasi klubi „Beijing Guoan“da oʻynaydi. Klubdagi faoliyati. Yu Dabao futbolchilik faoliyatini ikkinchi darajali „Qingdao Hailifeng“ jamoasida o‘ynab boshlagan va tez orada Xitoyning 17 yoshgacha bo‘lgan terma jamoasiga chaqirilgan. 17 yoshgacha boʻlgan futbolchilar bilan u 2004-yilgi Osiyo U-17 chempionatida yaxshi oʻyin koʻrsatagan. Shu turnirdan keyin Yuga koʻplab klublar qiziqish bildira boshlagan. xususan: Ajax, Newcastle United va Rangers kabi jamoalar ham bor edi ammo, u „ Benfika“ ga uch yillik shartnoma asosida qoʻshilgan. Portugaliyaga kelganidan soʻng bor-yoʻgʻi besh kun va uchta mashgʻulot oʻtkazgandan soʻng debyut uchrashuvida Yu Portimonensega qarshi oʻyinda zaxiradan maydonga tushgan va uchta gol urib bitta golga assistentlik qilgan. Yu „Benfika“ oʻrinbosarlaridagi kuchli oʻyinlari tufayli unga mavsumoldi davrida asosiy jamoa bilan mashgʻulot oʻtkazish imkoniyati berilgan va shu tariqa rasman asosiy jamoaga qoʻshilgan. U klubdagi debyutini 2007-yil 26-sentyabrda Tasa da Liga doirasida Estrela da Amadoraga qarshi o‘yinda (0:0) o‘tkazgan va penaltilar seriyasida 5:4 hisobida g‘alaba qozonishgan. Keyin u tez orada ikkinchi darajali „CD Aves“ga va uchinchi darajali „Olivais Moscavide“ jamoalariga ijaraga berilgan. 2010-yilning fevraliga kelib, Yuning Benfika bilan shartnomasi yakunlangan. Keyin u 2010-yilgi mavsum boshlanishidan oldin yuqori divizion vakili Tianjin Teda bilan shartnoma imzolagan. Yu jamoasi bilan 2011-yilgi Xitoy FA kubogida gʻolib chiqgan. 2012-yilning 27-fevralida Yu 15 million yevro evaziga amaldagi liga chempioni „Guangzhou Evergrand“ga o‘tgani haqida xabar berilgan ammo, Guangzhou oʻsha kuni transfer muzokaralaridan voz kechgan va ertasi kuni u Dalian Aerbinga oʻtgan. 2014-yilning 27-dekabrida Yu, 2014-yilgi mavsum yakunida Dalian quyi ligaga tushib ketganidan so‘ng, Xitoy Superligasi vakili Beijing Guoanga o‘tgan. 2018-yilgi liga mavsumiga kelib, murabbiy Roger Schmidt Yuni klub sardori etib tayinlagan va uni markaziy himoyachiga aylantirgan. Yu jamoasi bilan 2018-yilgi Xitoy FA kubogida gʻolib chiqishgan. Xalqaro faoliyati. Yu Xitoy terma jamoasiga oʻsha paytdagi bosh murabbiy Gao Xongbo tomonidan chaqirilgan va 2010-yilning 18-dekabrida Estoniyaga qarshi oʻyinda (3:0) debyut qilgan. Yana bir nechta oʻyinlarni oʻtkazgandan soʻng, u Xitoy termasi uchun birinchi golini 2012-yil 22-fevralda Quvaytga qarshi norasmiy oʻrtoqlik uchrashuvida kiritgan. Yu 2012-yilning 29-fevralida Iordaniyaga qarshi oʻyinda, 2014-yil FIFA Jahon chempionati saralash bosqichi doirasida oʻzining birinchi rasmiy golini kiritgan. Yutuqlar. Tianjin Teda Beijing Guoan Xitoy U-17